अंग जनपद के लोकगीतोॅ के प्रमुख विशेषता छै एकरा में निहित मिठास। छंद के स्थानोॅ पर एकरोॅ लय में, अद्भुत मिठास आरो संवेदना भरलोॅ छै जेकरोॅ आनंद पढ़ला में नै, सुनला में आवै छै।
अंग-महाजनपदोॅ में, विभिन्न संस्कार, ऋतु, आरो अलग-अलग पव-त्यौहारोॅ के अवसरोॅ पर गीत गैलोॅ जाय छै। यहाँ के रहैवाला, चाहे खेतो में काम करै कि घरोॅ में, परिश्रम करै वक्तीं गीत गाय करी केॅ आपनोॅ थकान-दूर करै छै। अंग-जनपदोॅ में गीत आरो संगीत ऐन्हों रचलोॅ-बसलोॅ छै कि आनंद में, दुख में, जन्म में आरो मरला में, बर बीमारी में, शादी आरो बीहा में खेल आरो क्रीड़ा में-मतलब कि जनम सें मरण तक के प्रत्येक चरण, प्रत्येक घड़ी गीतोॅ के माध्यम सें आपनोॅ विभिन्न वेदना, संवेदना, हँसी आरो खुशी क अभिव्यक्त करतैं रहै छै। यही लेली हमरोॅ जीवन में आरो लोक साहित्य में एकरोॅ स्थान सर्वोपरी छै।
सोहर, खेलावन, मुंडन, जनेऊ, विवाह, कोहबर, बेटी-विदाई, समुझवनी, गौना आरिन गीत।
जैसें 'आरे आवोॅ, वारे आवोॅ' , 'घुघुआ-माना' आदि।
औका बौका, तीन-तड़ौका, कबड्डी, पहाड़ा के गीत आरिन ।
